Gewese Franse vleuel Dominici (48) sterf skielik | Netwerk24
Christophe Dominici druk een van sy 25 toetsdrieë vir Frankryk. Foto: Getty Images
Die presiese omstandighede van sy dood is nog onduidelik, maar die Franse nuusagentskap AFP berig dat hy glo sy eie lewe geneem het.
Dominici het Frankryk in 67 toetse verteenwoordig en 25 drieë vir Les Bleus gedruk. Een van daardie drieë was in die Hane se beroemde sege in die halfeindronde van die Wêreldbeker-toernooi van 1999 teen die All Blacks op Twickenham in Londen.
Die vleuel het Frankryk gehelp om vier Sesnasies-titels te verower, wat twee Grand Slam-titels ingesluit het.
Hy het 142 keer vir sy klubspan, Stade Francais, gespeel, voordat hy in 2008 sy rugbystewels opgehang het.